Lørdag aften fik en nordjyde en rigtig god nyhed.

Weekendens lottospil bød på masser af millioner, og nogle af penge har da også fundet vej til Nordjylland. Fredag aften var der hele 570 millioner kroner at vinde i Eurojackpot, men hele den gevinst gik til en heldig tysker. Andenpræmiepuljen på lidt over syv millioner kroner fik en dansk spiller fra Esbjerg dog del i. Lørdag aften blev der ikke fundet en vinder af førstepræmiepuljen i Lotto, men der blev stadig trukket lod om to vindere af en million kroner. Her løb en heldig spiller fra Nordjylland med millionærgarantien på én million kroner. Den heldige købte sin vinderkupon hos Kvickly i Nørresundby. Den anden vinder af en million kroner er fra Søborg. Det skriver Danske spil.